kardosdrur/scandi-wiki huggingface dataset:
David B. Hill

David Bennett Hill (29. august 1843 i Havana (nu Montour Falls), New York – 20. oktober 1910 i Albany, New York) var en amerikansk demokratisk politiker.

Han var Grover Clevelands viceguvernør i New York 1883-1884. Hill blev guvernør i New York i 1885 efter at Cleveland tiltrådte som USA's præsident. Han var guvernør til 1892 og derefter medlem af USA's senat for New York 1892-1897.

Under Hills tid som guvernør blev William Kemmler henrettet i elektrisk stol i Auburn, New York. Udførelsen som skete i 1890 var den første, hvor den elektriske stol blev brugt til at henrette et menneske. New York blev dermed den første delstat i USA og først i verden med at tage den nye henrettelsesmetode i brug.

Hills grav findes på Montour Cemetery i Montour Falls.

Eksterne henvisninger 

 Biographical Directory of the United States Congress  – biografi på den amerikanske kongres' hjemmeside
 David Bennett Hill  – Find A Grave Memorial

Medlemmer af Senatet i USA
Guvernører i New York
Fort Myers

Fort Myers er en amerikansk by og administrativt centrum for det amerikanske county Lee County, i staten Florida. I 2006 havde byen et indbyggertal på .

Ekstern henvisning 
 Fort Myers hjemmeside  

Byer i Florida
Kerkouane

Kerkouane er en historisk punisk kystby på halvøen Cape Bon i det nordøstlige Tunesien.

Byen blev antagelig forladt af Fønikerne under den Første puniske krig ca. 250 f.Kr. og aldrig genopbygget. Byen havde da eksisteret i ca. 400 år.

Byen blev delvis ødelagt og der er afdækket ruiner fra det 4. og 3. århundrede f.Kr.

Den historiske by ligger tæt på antikkens Karthago.
    
Kerkouane er i dag med på Unesco´s Verdensarvsliste.

Andre vigtige puniske byer er Karthago, Hadrumetum nu (Sousse) og Utica (Tunesien).

Eksterne henvisninger 

 Lexicorient 
 Kerkounane Guide

Fønikien
Puniske krige
Tunesiens historie
Byer i Tunesien
Kemuel

Kemuel er et sjældent drengenavn, der stammer fra hebraisk קמוּאל [qemû'êl]. 

Det forekommer i Bibelen tre gange. Den første Kemuel der bliver nævnt er søn af Nakor og Milka (1. mos 22,21 ). Anden gang er en efremitisk leder (4. mos 34,24 ) og tredje er far til den levitiske leder Hashabja (1. krøn 27,17 ).

Kemuel er sammensat af to elementer. qûm (קוּם) Hvis betydning ikke er helt klar og el (אל) som er en almindelig forkortelse for Elohim, den jødiske gud.

Teologen Wilhelm Gesenius oversatte den første del ved at hente det fra en ubrugt hebraisk rod som muligvis ligner et arabisk verbum der betyder at samle. Derved bliver navnet oversat noget i retning af Guds forsamling.
Det er muligvis den oprindelige betydning af navnet, men for enhver hebræer lyder navnet som en sammensætning af ordet El (אל) og ordet Kamah (קמו) som betyder at "rejse sig", "at stå", "at vokse" eller "stående korn". 

I bibelen er ordet bl.a. oversat "stå op" (Josva 3,16 ) og "rejse sig" (1. Kong 2,54 ). Det kan også indikere at starte en rejse (5. mos 17,8 ), at være opmærksom (4. mos 23,18 ), at give vidnesbyrd (5. mos 19,15 )

Verbet bruges når ting sættes op (gudebilleder og stenstøtter – (3. mos 26,1 ), eller når en fremstår som leder (1. mos 37,8 ), profet (5. mos 34,10) eller dommer (dom 10,1 ). Det bruges også når en pagt bliver etableret (2. mos 6,4 ). Verbet bruges også som udtryk for at stå op imod nogen (dom 7,15 ,2. mos 2,17 ). I forbindelse med Gud, bruges dette verbum ofte i en bøn til Gud om at rejse sig mod fjender (Salme 3,8" ).

Navnet Kemuel kan betyde "Guds forsamling", "Gud rejser sig", "Gud rejste ham op", "Guds høstarbejder", "Guds fortaler", "Guds vidnesbyrd", "Guds kriger", "Gud stifter fred", "Gud slutter pagt", "Gud opretholder ham" eller "Kendt af Gud".

I Danmark er navnet ikke blevet brugt, før 2006 hvor det kom på den godkendte liste af drengenavne. 
Der er, pr. 1. Januar 2011, endnu ingen der hedder det til fornavn.

Kilde 

Drengenavne
Hadrumetum

Hadrumetum er en historisk punisk by i Tunesien.

Andre historiske puniske byer i Tunesien er Karthago og Utica (Tunesien).

I oldtiden har byen angiveligt heddet Sozusa.

Nu hedder byen Sousse.

Oldtidsbyer
Tunesiens historie
Aeropuerto Internacional José Joaquín de Olmedo

Aeropuerto Internacional José Joaquín de Olmedo (IATA: Code; GYE, ICAO: SEGU) er en lufthavn beliggende i Guayaquil, Ecuador. Den betjener godt 5 millioner passagerer årligt.

Flyselskaber fra Guayaquil 

 Aerogal (Quito, Cuenca, Baltra, San Cristóbal, Bogotá, Medellín)
 Air Comet (Madrid)
 American Airlines (Miami)
 Avianca (Bogotá)
 VIP (Quito, Salinas)
 Continental Airlines (Houston, Newark)
 Copa Airlines (Panama City)
 Delta Air Lines (Atlanta)
 Icaro Air (Cuenca, Quito)
 Iberia (Madrid)
 KLM (Amsterdam, Bonaire)
 LAN Airlines (Caracas, Santiago de Chile)
 LAN Ecuador (Buenos Aires-Ezeiza, Madrid, New York-JFK, Miami)
 LAN Peru (Lima)
 Santa Barbara Airlines (Caracas)
 TACA
 Lacsa (San José (CR)
 TACA Peru (Lima)
 TAME (Quito, Cuenca, Baltra, San Cristóbal)

Eksterne henvisninger 

 

Lufthavne i Ecuador
Guayaquil
Håret flitteraks

 
Håret flitteraks (Melica ciliata) er en græsart med en stift opret, tueformet vækst. Med de hvide frøstande er planten et ofte set indslag i de områder, danske turister besøger i Sydeuropa.

Beskrivelse 
Håret flitteraks er en græsart med en stift opret, tueformet vækst. Bladene er linjeformede med hel rand. De er som regel flade, men under tørke bliver de cylindrisk indrullede og børsteagtige. Bladskederne er hårløse og har ingen udvækster. De blomsterbærende stængler er leddelte (med "knæ"), hule, ru og runde i tværsnit. 

Blomstringen sker i juni-juli, hvor man ser de blomsterbærende stængler med deres aksagtige toppe hæve sig højt over tuen. Sideforgreningerne i toppen er ganske korte og tilliggende. Småaksene bærer både hunlige, hanlige og sterile blomster. Ved modningen bliver avnerne hvide og lodne på grund af strittende hår. Frøene er korn, som spirer villigt under de rette vækstbetingelser (se nedenfor).

Rodnettet er trævlet, men når både dybt ned og langt ud.

Højde x bredde og årlig tilvækst: 0,60 x 0,40 m (60 x 40 cm/år), heri ikke medregnet de blomsterbærende stængler, som når langt op over bladtuen.

Hjemsted 

Håret flitteraks er udbredt i Mellemøsten, Lilleasien, Kaukasus og det vestlige og sydlige Europa. I Norden findes den kun i Finland og spredt på kalkbund i Sverige. Overalt foretrækker den en solrig vokseplads, hvor jorden er gruset og kalkrig, men fattig på humus og mineralske salte. 

På den vestligste forpost af de eurasiske steppeområder, den pannoniske steppe Ved Neusiedler See i delstaten Burgenland, Østrig, findes arten sammen med bl.a. fjergræs, hjertegræs, svalerod, bidende stenurt, blodrød storkenæb, engguldstjerne, grenet edderkopurt, gul rundbælg, gul snerre, hvid diktam, hvid stenurt, høsttidløs, knoldet mjødurt, lav iris, nikkende kobjælde, rundhovedrapunsel, småblomstret salvie, sommeranemone, steppestar, vellugtende gulaks, østrigsk hør og østrigsk ærenpris

Note 

Flitteraks
Kalkbundsplanter
Tørketålende planter
Karakumkanalen

Karakumkanalen er en kanal, som udgår fra floden Amu Darja. Kanalen ligger i det nuværende Turkmenistan.

Hovedformålet med at bygge den var at vande tørre ørkenområder i og omkring Karakumørkenen. Byggeriet indledtes 1954 og blev færdigt i 1988. Kanalen er ca. 1375 km lang. 

Området var en del af Sovjetunionen, da kanalen blev bygget. Sovjetunionen besluttede at bygge kanalen, fordi man manglede vand til landbrug i og omkring den barske ørken. Man dyrker nu bl.a. meget bomuld. I Turkmenistans hovedstad, Asjkhabad, afgiver kanalen meget vand, som bl.a. bruges til drikkevand.

Kanalen tager meget vand fra Amu Darja, som fylder Aralsøen op. Kanalen er derfor en af grundene til, at Aralsøen tørrer ud. Kanalen mister omkring 50% af sit vand, som går til spilde i ørkenen. 

Turkmenistan
Kanaler
Kanaler anlagt i Sovjettiden
Etableret i 1988
Langholms Trille

Langholms Trille er en lille, forholdsvis nydannet, ubeboet ø i det Sydfynske Øhav på det flade vand mellem Ristinge på Langeland og Marstal på Ærø. Øen ligger umiddelbart nord for den sydøstligste del af Langholm. Den kan nås ved vadning fra Langholm men er endnu ubevokset, og kun få ynglefugle har rede på den.

Ekstern henvisning 
www.sydforfyn.dk – Langholm

Øer i Danmark
Ærø Kommune
Leitha

Leitha (ungarsk Lajta) er en 180 km lang flod i Østrig. Leitha opstår, hvor Schwarza og Pitten løber sammen, og flyder mod øst. Den danner stedvis grænse mellem forbundsstaterne Niederösterreich og Burgenland, og på en kort strækning, inden den flyder ind på ungarsk territorium, løber den gennem det nordlige Burgenland. I nærheden af Nickelsdorf løber den ind i Ungarn og i nærheden af Mosonmagyaróvár møder den Mosoni Duna, der er højrebiflod til Donau. Før 1918 dannede Leitha grænse mellem Østrig og Ungarn.

Ved floden ligger bl.a. Wiener Neustadt, Bruck an der Leitha og Mosonmagyaróvár.

Historisk betydning 

Leitha er oprindelsen til navnene Cisleithanien og Transleithanien. Efter Ausgleich (kompromisset) i 1867 mellem østrigerne og ungarerne, som førte til oprettelsen af dobbeltmonarkiet Østrig-Ungarn, var Transleithanien omgangsnavnet i Wien for områderne hinsides Leitha (fra østrigsk synspunkt), altså Ungarn, mens Cisleithanien ("på denne side af Leitha") refererede til Østrig.

Floder i Østrig
Burgenland
Richard Pryor

Richard Franklin Lennox Thomas Pryor III  (1. december 1940 – 10. december 2005) var en amerikansk komiker, skuespiller og forfatter.

Pryor var en fortæller, kendt for sin frygtløse synliggørelse af racisme og uvaner i det moderne liv. Hans sprogbrug var ofte fyldt med farverige, vulgære og sjofle fraser og racistiske bemærkninger. Han nåede ud til et bredt publikum med sine skarpe observationer, og hans direkte sprog forargede lige så mange, som det underholdt. Han er anerkendt som en af den tids vigtigste stand-up komikere: Jerry Seinfeld kaldte Pryor "The Picasso of our profession"; Whoopi Goldberg er citeret for at kalde ham for hendes største inspiration, "The major influence was Richard – I want to say those things he's saying". Bob Newhart har kaldt Pryor "the seminal comedian of the last 50 years."

Hans værker består af shows og optagelser som Richard Pryor: Live and Smokin' (1971), That Nigger's Crazy (1974), ...Is It Something I Said? (1975), Bicentennial Nigger (1976), Richard Pryor: Live in Concert (1979), Richard Pryor: Live on the Sunset Strip (1982) og Richard Pryor: Here and Now (1983). Han medvirkede i adskillige film, som regel i komedier som Silver Streak (1976), men også i dramatiske roller, som Paul Schrader's film Blue Collar (1978) og roller som Gus Gorman i Superman III (1983). Han arbejdede på mange projekter med sin gode ven og skuespiller Gene Wilder.

Richard Pryor vandt en 'Emmy Award' i 1973 og fem 'Grammy Awards' i 1974, 1975, 1976, 1981, og 1982. I 1974 vandt han to 'American Academy of Humor' priser og en 'Writers Guild of America Award'.

Referencer

Eksterne henvisninger 

 
 

Standupkomikere fra USA
Skuespillere fra Illinois
Selvbiografer fra USA
Personer døde af hjertestop
Utica (Tunesien)

Utica var en oldtidsby beliggende nord for Karthago og i antikken den ældste puniske by i Nordafrika i det nuværende Tunesien.

Utica lå ved mundingen af floden Bagradas, der nu hedder Medjerda.

I den Tredje puniske krig kæmpede byen på Roms side.

Eksterne links 

Oldtidsbyer
Fønikien
Tunesiens historie
Alonzo B. Cornell

Alonzo Barton Cornell (født 22. januar 1832 i Ithaca, New York, død 15. oktober 1904 samme sted) var en amerikansk republikansk politiker. Han var den syvogtyvende guvernør i New York 1880-1882.

Han var søn til Ezra Cornell som grundlagde Cornell University. Alonzo B. Cornell giftde sig 9. november 1852 med Ellen A. Covert. Parret fik fire sønner.

Cornell var formand for republikanerne i delstaten New York 1870-1878. Han har haft indflydelse på valget af Rutherford B. Hayes, som republikanernes præsidentkandidat ved præsidentvalget i USA 1876.

1884 udkom Alonzo B. Cornells biografi over faderen Ezra Cornell.

Bibliografi 
 True and Firm – A Biography of Ezra Cornell. New York: A.S. Barnes & Co., 1884.

Guvernører i New York
Medjerda

Medjerda er en tunesisk flod, der under den puniske tid hed Bagradas.

Dens udløb ligger ved antikkens Utica (Tunesien) nord for Karthago.

Floden starter i Algeriet og er med 450 km Tunesiens længste flod.

Vandløb i Afrika
Salman Khan

Abdul Rashid Salim Salman Khan (født 27. december 1965) er en indisk skuespiller, filmproducent og tv-personlighed, der deltager i Hindi-film. I en filmkarriere, der strækker sig over tredive år, har Khan modtaget adskillige priser, herunder to National Film Awards som filmproducent og to Filmfare Awards som skuespiller. Han er citeret i medierne som en af de mest kommercielt succesrige skuespillere i indisk film. Forbes har inkluderet Khan i sine lister over de bedst betalte berømtheder i verden i 2015 og 2018, hvor han i det foregående år var den højest rangerende inder.

Skuespiller 
Som den ældste søn af manuskriptforfatteren Salim Khan, begyndte Khan sin skuespillerkarriere med en birolle i Biwi Ho To Aisi (1988), efterfulgt af hans gennembrud med en hovedrolle i Maine Pyar Kiya (1989). Han etablerede sig i Bollywood i 1990'erne med adskillige kommercielt succesrige film, herunder det romantiske drama Hum Aapke Hain Koun..! (1994), actionthrilleren Karan Arjun (1995), komedien Biwi No.1 (1999) og familiedramaet Hum Saath-Saath Hain (1999). Efter en lang periode med tilbagegang i 2000'erne opnåede Khan større stjernestatus i 2010'erne ved at spille hovedrollen i topindtjenende actionfilm som Dabangg (2010), Ready  (2011), Bodyguard (2011), Ek Tha Tiger (2012), Dabangg 2 (2012), Kick (2014) og Tiger Zinda Hai (2017), og dramaer såsom  Bajrangi Bhaijaan (2015) og Sultan (2016). Khan har medvirket i 10 af årets mest indtjenende hindi-film, den højeste for enhver skuespiller.

Tv-vært 
Ud over sin skuespillerkarriere er Khan tv-vært og promoverer humanitære formål gennem sin velgørenhedsorganisation, Being Human Foundation. Han har været vært for realityprogrammet Bigg Boss siden 2010.

Kontroverser 
Khans liv uden for skærmen er præget af kontroverser og juridiske problemer. I 2015 blev han dømt for drab i en sag om uagtsom kørsel, hvor han kørte over fem personer med sin bil og dræbte en, men hans dom blev ophævet i en appeldomstol. Den 5. april 2018 blev Khan dømt i en sag om krybskytteri på hjorteantilope og idømt fem års fængsel. Han blev løsladt mod kaution, mens en appel behandledes.

Filmografi 
Nedenstående filmografi er ikke komplet og løber kun til 2012.

Referencer

Eksterne henvisninger 

 

Skuespillere fra Indien
Lycopodiella

Lycopodiella er en af flere slægter i Ulvefod-familien (Lycopodiaceae). Ulvefod hører til blandt de mest primitive af alle Karplanter og formerer sig ved sporer. De er jordboende eller epifyttiske. Slægten har i alt 38 arter fordelt over hele verdnen, flest forskellige arter i tropisk Amerika og Ny Guinea.

Den sporebærende plante er spinkel og uregelmæssigt forgrenet, og den består af en krybende jordstængel med trævlerødder og en overjordisk del med talrige, tætsiddende og spiralstillede, bittesmå blade der nærmest kan ligne visse typer mos (men ulvefod er ikke beslægtet med mos). Sporer dannes på blade samlet i gulliggrønne akslignende stængler, og der, hvor de spirer, dannes der enten en tvekønnet, masse med fotosyntese eller nogle underjordiske, forgrenede organer, som opsøger symbiose med en svamp. På disse over- eller underjordiske organer dannes der ægceller og fritsvømmende sædceller. Efter befrugtning dannes den sporebærende generation.

Adskiller sig fra Lycopodium ved at være mere spinkel og vokse i fugtigere omgivelser. Er kraftigere end Selaginella.

 Liden Ulvefod (Lycopodiella inundata)

 

Ulvefod-familien
Planteslægter
Diphasiastrum

Diphasiastrum er en af flere slægter i Ulvefod-familien (Lycopodiaceae). Ulvefod hører til blandt de mest primitive af alle Karplanter og formerer sig ved sporer. De er jordboende eller epifyttiske. Slægten har i alt 16 arter, hovedsageligt på den nordlige halvkugle. I Amerika dog så langt sydpå som det nordlige Argentina.

Den sporebærende plante er spinkel og uregelmæssigt forgrenet, og den består af en krybende jordstængel med trævlerødder og en overjordisk del med talrige, tæt tilliggende, bittesmå skælagtige blade der nærmest kan ligne visse typer mos (men ulvefod er ikke beslægtet med mos). Sporer dannes på blade samlet i kølleformede strobili, og der, hvor de spirer, dannes der enten en tvekønnet, masse med fotosyntese eller nogle underjordiske, forgrenede organer, som opsøger symbiose med en svamp. På disse over- eller underjordiske organer dannes der ægceller og fritsvømmende sædceller. Efter befrugtning dannes den sporebærende generation.

Adskiller sig fra andre ulvefod ved at have mere tæt tilliggende skælagtige blade og dermed mindre busket udseende.

 Flad Ulvefod (Diphasiastrum complanatum)
 Cypres-Ulvefod (Diphasiastrum tristachyum)
 Bjerg-Ulvefod (Diphasiastrum alpinum)

Ulvefod-familien
Planteslægter
Wilhelm Beseler

Wilhelm Hartwig Beseler (2. marts 1806 på Schloss Marienhausen ved Jever – 2. september 1884 i Bonn) var en slesvigsk advokat og politiker og medlem af den provisoriske slesvig-holstenske regering 1848 og det slesvig-holstenske statholderskab 1849-1851. Han var broder til Georg Beseler.

Beseler argumenterede i løbet af 1840'erne for at Slesvig-Holsten som en helhed, med henvisning til Ribebrevet fra 1460, skulle løsrive sig som en uafhængig stat og tilslutte sig det Tyske forbund, som dengang var under dannelse. Beseler blev valgt til den slesvigske stænderforsamling i 1842, hvor han sad frem til oprøret 23. marts 1848, hvorefter han indtrådte i den provosoriske regering, der sad frem til 19. oktober samme år.

Eksterne henvisninger 

 

Advokater fra Tyskland
Personer fra Sønderjylland (på tværs af landegrænser)
Stænderdeputerede fra Slesvig
Tilhængere af slesvig-holstenismen
Politikere fra Tyskland
Personer i Dansk Biografisk Leksikon
Tyskere i 1800-tallet
Danskere i 1800-tallet
Miss Universe 1954

Miss Universe 1954 var den tredje Miss Universe konkurrence, afholdt i Californien. 33 deltagere deltog i konkurrencen. Miss USA, 21-årige Miriam Stevenson, vandt konkurrencen, og blev den første Amerikanske Miss Universe.

Resultat 
 Miss Universe 1954: , Miriam Stevenson
 Andenplads: , Maria Martha Hacker Rocha
 Tredjeplads:  Hong Kong, Virginia Lee Wai-Chun
 Fjerdeplads: , Regina Ernst
 Femteplads: , Ragnhild Olausson
 Semifinalister:
 , Ivana Olga Kislinger
 , Gloria Legisos Mesina
  Costa Rica, Marian Esquivel McKeown
 , Jacqueline Beer
  Grækenland, Rika Diallina
 , Maria Teresa Paliani
 , Mona Stornes
  Panama, Liliana Torre
  Peru, Isabella León Velarde Dancuart
 , Blesilda Mueler Ocampo
 , Ana Moreno

Specielle priser 
 Miss Congeniality:  Grækenland, Effie Androulakaki
 Mest populære pige i paraden: , Maria Martha Hacker Rocha

1954
Eckental

Eckental er en købstad (markt) i Landkreis Erlangen-Höchstadt i Regierungsbezirk Mittelfranken i den tyske delstat Bayern. Kommunen blev dannet ved en kommunalreform i 1972 ved en sammenlægning af flere tidligere selvstændige kommuner.

Geografi 
Eckental ligger ca. 20 kilometer nordøst for Nürnberg og omkring 20 kilometer øst for Erlangen. Eckental ligger i dalen til floden Schwabach.

Nabokommuner 
Kalchreuth (SW), Kleinsendelbach (NW), Igensdorf (N), Schnaittach (O), Lauf an der Pegnitz (S), Heroldsberg (S)

Bydele, landsbyer og bebyggelser 
(indbyggertal pr. 1. oktober 2006)

 Benzendorf med Illhof und Oedhof (i alt 193)
 Brand og Brandermühle (2.392)
 Eckenhaid med Marquardsburg og Eckenmühle (3.549)
 Eschenau (3.500)
 Forth / Büg (3.312)
 Frohnhof (296)
 Herpersdorf, Mausgesees und Ebach (i alt 815)
 Oberschöllenbach (906)
 Unterschöllenbach (155)

Historie 
Kommunen blev dannet ved en kommunalreform i 1972 ved en sammenlægning af de tidligere selvstændige købstæder Eschenau med Forth, Eckenhaid og flere mindre landsbyer, til købstaden (Marktgemeinde) Eckental.
Valka

Valka er beliggende i Valkas distrikt i det nordlige Letland og fik byrettigheder i 1584.

Valka er tvillingby med den estiske by Valga. Indtil 1920 var Valka og Valga én og samme by med det tyske navn Walk. Da grænsen mellem Letland og Estland skulle sættes blev det besluttet at dele byen i en estisk og lettisk del. Indtil 2007 var der hegn og grænsevagter mellem Valka og Valga, men pga. Schengen-samarbejdet blev hegnene revet ned og der blev etableret en fast busforbindelse mellem Valka og Valga. Nu kan man bare gå rundt i den lettiske og estiske del som det passer én. Der er forholdsvis få veje der fører fra Valka til Valga, og det er tydeligt at man går over til et andet land når man krydser grænsen. I Valka er alle bilerne med lettiske nummerplader mens de i Valga er med estiske.

Kendte bysbørn 
 Aigars Fadejevs – atletikudøver

Se også 
 Byer i Letland

Eksterne henvisninger 

 Valkas officielle hjemmeside på engelsk

Noter 

Byer i Letland
Black Sabbath (sang)

"Black Sabbath" er en sang af det britiske heavy metal-band Black Sabbath. Den blev skrevet i 1969 og udgivet på bandets debutalbum, Black Sabbath.

Sang
Sange fra 1970
Andreas Davidsen

Andreas Davidsen (født 10. november 1928) er en dansk forfatter og præst.

Andreas Davidsen tog sin teologiske kandidateksamen fra Københavns Universitet. Herefter var han adjunkt ved Skive Seminarium et par år. I 1959 blev han ordineret i Årestrup Kirke og fungerede derefter som hjælpepræst ved Skive og Resen Sogne. Fra 1960 fungerede han ved Skt. Marie Kirke i Sønderborg, først som residenskapellan, fra 1972 som sognepræst. Her var han til 1994, hvor han gik på pension.

Andreas Davidsen er kendt i en bredere offentlighed for sit forfatterskab, her især hans studiebøger om de nytestamentlige skrifter og hans bøger om apostlen Paulus. Derudover har han også været en flittig foredragsholder.

Kilde: Kristeligt Dagblad, d. 10. november, 2003.

Bibliografi 

Bøger:

 1975 – Arbejdsbog om kristendom.
 1977 – Prædikener og lejlighedstaler. Kbh. Gyldendal. (prædikener)
 1979 – 1981 Komponenter til kristendomsundervisning. Bind 1-3. Kbh. Gyldendal.
 1981 – Søndagsbog. Kbh. Gyldendal (prædikener)
 1982 – Kontrast og parallel. Kbh. Gyldendal.
 1985 – Fra Marie kirke. Sønderborg. Andreas Clausens Boghandel. (prædikener)
 1987 – Paulus. Kbh. Gyldendal.
 1988 – Johannes’ åbenbaring. Kbh. Gyldendal.
 1988 – Den nye arbejdsbog om kristendom. Kbh. Gyldendal
 1994 – Kom, hjerte, tag dit regnebræt. Sønderborg. Andreas Clausens Boghandel. (prædikener)
 1992 – Epistler. Frederiksberg. Anis.
 1994 – Fri og bundet. Sønderborg. Andreas Clausens Boghandel. (prædikener)
 1995 – Søren Kierkegaard og søndagsteksterne. Kbh. C. A. Reitzel.
 1999 – Studiebog om Paulus. Bind 1-9. Valby. Unitas.
 2005 – Grundbog til studiebøger om Paulus. Valby. Unitas.
 2004 – De fortabte fædre og andre genfortællinger af Shakespeare. Frederiksberg. Aros.
 2007 – Det skal råbes fra tagene. Kbh. Gad. (prædikener)
 2008 – Livet i skoven – Genfortællinger af Shakespeare, Alfa

Artikler:

 2001 – Paulus i nyt lys. Kristeligt Dagblad. 3.1.2001

Faglitterære forfattere fra Danmark
Dansksprogede forfattere fra Danmark